**KÚPNA ZMLUVA č. ....**

uzavretá v súlade s § 409 a nasl. zákona č. 513/1991 Zb. Obchodný zákonník v znení neskorších predpisov medzi zmluvnými stranami:

**Kupujúci:**

Obchodné meno: **Roľnícke družstvo podielnikov Chocholná-Velčice**

Sídlo: Chocholná-Velčice, 913 04 Chocholná-Velčice

Zapísaný v: Obchodný register Okresného súdu Trenčín, oddiel: Dr, vložka č. 77/R

V jeho mene konajúci: Ing. Peter Marko, prokurista

 Bc. Emil Macho, predseda

Oprávnení rokovať vo veciach: Ing. Peter Marko, prokurista

zmluvných        Bc. Emil Macho, predseda

Bankové spojenie:

IBAN:

IČO: 00206938

DIČ: 2020383299

IČ DPH: SK2020383299

(ďalej len „kupujúci“)

a

**Predávajúci:**

Obchodné meno: ............................................... *(vyplní uchádzač)*

Zapísaný v: ............................................... *(vyplní uchádzač)*

Sídlo: ............................................... *(vyplní uchádzač)*

Zastúpená: ............................................... *(vyplní uchádzač)*

IČO: ............................................... *(vyplní uchádzač)*

IČ DPH: ............................................... *(vyplní uchádzač)*

Bankové spojenie: ............................................... *(vyplní uchádzač)*

IBAN: ............................................... *(vyplní uchádzač)*

E-mail: ............................................... *(vyplní uchádzač)*

Tel: ............................................... *(vyplní uchádzač)*

Fax: ............................................... *(vyplní uchádzač)*

Internetová adresa: ............................................... *(vyplní uchádzač)*

(ďalej ako „predávajúci“ alebo „dodávateľ“)

(kupujúci a predávajúci resp. dodávateľ ďalej spolu ako „zmluvné strany" a jednotlivo ako „zmluvná strana")

**PREAMBULA**

Kupujúci a predávajúci uzatvárajú túto zmluvu ako výsledok zadávania zákazky s názvom **Investície do 80 tis. do špeciálnej rastlinnej výroby v Roľníckom družstve podielnikov Chocholná-Velčice,** zadávanej na základe výzvy na predkladanie ponúk zverejnenej v elektronickom obstarávacom systéme Josephine pod č. **.......**dňa **12.2.2024** *a to na predmet* ***- Plečka s prihnojovaním*** *– špecifikácia je prílohou tejto zmluvy.*

Kupujúci na obstaranie tovaru použil postup obstarávania – postupuje v súlade s Usmernením Pôdohospodárskej platobnej agentúry č. 8/2017 v aktuálnom znení (aktualizácia č. 5) k obstarávaniu tovarov, stavebných prác a služieb financovaných z PRV SR 2014 – 2020.

1. **PREDMET ZMLUVY**
	1. Predmetom tejto zmluvy je záväzok predávajúceho dodať kupujúcemu predmet kúpy podrobne špecifikovaný v **Prílohe č. 1** tejto zmluvy (ďalej len ako „tovar“) a previesť na kupujúceho vlastnícke právo k uvedenému tovaru a záväzok kupujúceho tovar prevziať do vlastníctva a zaplatiť predávajúcemu dojednanú kúpnu cenu, a to všetko za podmienok dojednaných v tejto zmluve.
	2. Predmet kúpy je bližšie špecifikovaný v Prílohe č. 1 k tejto zmluve, ktorá je jej neoddeliteľnou súčasťou.
	3. Súčasťou dodania požadovaného tovaru je aj doprava na miesto dodania a odovzdanie dokladov potrebných na užívanie tovaru a výkon vlastníckeho práva kupujúceho. Záväzok predávajúceho dodať tovar sa považuje za splnený až riadnym splnením záväzkov podľa tohto článku zmluvy.
2. **MIESTO A ČAS DODANIA TOVARU**
3. Miestom dodania tovaru je: **Roľnícke družstvo podielnikov Chocholná-Velčice**.
4. Predávajúci sa zaväzuje dodať tovar v rozsahu záväzkov podľa čl. I. tejto zmluvy najneskôr do **8 mesiacov** od nadobudnutia účinnosti kúpnej zmluvy resp. vystavenia objednávky.
5. Presný dátum a čas dodania tovaru si dohodne predávajúci s kupujúcim najmenej tri kalendárne dni vopred.
6. V prípade omeškania predávajúceho s dodaním tovaru (v rozsahu záväzkov podľa čl. I. tejto zmluvy), ktoré je preukázateľne spôsobené prekážkami na strane predávajúceho má kupujúci nárok na zmluvnú pokutu vo výške 0,02 % denne z kúpnej ceny nedodaného alebo neskoro dodaného tovaru. Zaplatením zmluvnej pokuty nie je dotknutý nárok kupujúceho na náhradu škody. Pokiaľ tovar nebude dodaný ani v dodatočnej lehote určenej kupujúcim, kupujúci je oprávnený od tejto zmluvy odstúpiť a má nárok na náhradu škody, ktorá mu nedodaním tovaru vznikla; škodou sa v tomto prípade rozumie aj rozdiel medzi kúpnou cenou podľa čl. IV. tejto zmluvy a kúpnou cenou, za ktorú kupujúci obstaral tovar u iného dodávateľa z dôvodu omeškania predávajúceho.
7. **PODMIENKY DODANIA TOVARU**
8. Predávajúci sa zaväzuje tovar zabaliť a vybaviť na prepravu, pričom náklady s tým spojené sú už zahrnuté v kúpnej cene. Tovar musí byť dodaný, príp. zabalený takým spôsobom, ktorý dostatočne zabezpečí jeho ochranu a uchovanie.
9. Pri odovzdaní a prevzatí tovaru podpíšu predávajúci a kupujúci alebo ich poverení zástupcovia v mieste dodania odovzdávací a preberací protokol.
10. Spolu s tovarom, t. j. v deň dodania tovaru, je predávajúci povinný odovzdať kupujúcemu všetky doklady, ktoré sa k nemu vzťahujú (napr. záručný list atď.) a ktoré sú potrebné na užívanie a na výkon vlastníckeho práva.
11. Subdodávatelia nie sú účastníkmi tohto záväzkového vzťahu a z tejto zmluvy im nevznikajú žiadne práva a povinnosti. Za ich činnosť v plnom rozsahu zodpovedá predávajúci, ako keby predmet zmluvy plnil sám.
12. **KÚPNA CENA A PLATOBNÉ PODMIENKY**
13. Kúpna cena za tovar je stanovená dohodou zmluvných strán podľa zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
14. Kúpna cena za tovar je uvedená v **Prílohe č. 1** tejto zmluvy, ktorá je neoddeliteľnou súčasťou tejto zmluvy. K cene bude účtovaná daň z pridanej hodnoty v súlade s príslušnými predpismi.
	1. Kúpna cena v EUR bez DPH aj slovom – doplní uchádzač
	2. Výška DPH v EUR – doplní uchádzač
	3. Kúpna cena v EUR s DPH – doplní uchádzač
15. V kúpnej cene sú zahrnuté všetky náklady predávajúceho spojené s dodaním tovaru a prevodom vlastníckeho práva, vrátane nákladov na balenie, dopravu do miesta dodania, poistenie a pod.
16. Dohodnutú kúpnu cenu je možné meniť len na základe písomného dodatku k zmluve podpísaného zmluvnými stranami.
17. Kúpnu cenu za tovar sa kupujúci zaväzuje zaplatiť predávajúcemu na základe faktúry riadne vystavenej predávajúcim a doručenej kupujúcemu. Predávajúci je oprávnený vystaviť faktúru po splnení záväzku v rozsahu podľa čl. I. tejto zmluvy, najmä po dodaní tovaru kupujúcemu. Splatnosť faktúry je **60 kalendárnych dní** odo dňa jej doručenia kupujúcemu, a to prednostne bezhotovostným prevodom na účet predávajúceho uvedený na faktúre, prípadne iným spôsobom v súlade s platným právom.
18. Faktúra musí obsahovať náležitosti daňového dokladu podľa zákona o dani z pridanej hodnoty v znení neskorších predpisov. V prípade, že výška kúpnej ceny na faktúre bude nesprávna, alebo ak doručená faktúra nebude obsahovať všetky náležitosti daňového dokladu, kupujúci je oprávnený vrátiť faktúru predávajúcemu na jej opravu alebo doplnenie. V tomto prípade začína plynúť nová lehota splatnosti faktúry po jej opätovnom doručení kupujúcemu.
19. V prípade, ak je kupujúci v omeškaní so zaplatením kúpnej ceny za tovar, predávajúci má nárok na úrok z omeškania vo výške 0,02% z dlžnej sumy za každý aj začatý deň omeškania.
20. **ZODPOVEDNOSŤ ZA VADY, ZÁRUKA**
21. Predávajúci je povinný dodať kupujúcemu tovar v množstve a akosti podľa podmienok tejto zmluvy a plne spôsobilý na užívanie na určený účel vyplývajúci z povahy tovaru. Predávajúci sa zaväzuje, že tovar ku dňu dodania bude v jeho výlučnom vlastníctve a nebude zaťažený žiadnymi právami tretích osôb a že zároveň bude spĺňať všetky všeobecne záväznými právnymi predpismi a technickými normami stanovené požiadavky na akosť, kvalitu, funkčnosť a prevádzkyschopnosť, ako aj všetky bezpečnostné, požiarne, hygienické a zdravotné normy. V prípade, že sa tak nestane, má tovar vady.
22. Predávajúci zodpovedá za právne i faktické vady, ktoré má tovar v okamihu prechodu nebezpečenstva škody na kupujúceho, a to aj vtedy, ak sa vada stane zjavnou až po tomto čase. Predávajúci zodpovedá aj za vadu, ktorá vznikne až po prechode nebezpečenstva škody na tovare na kupujúceho, ak je vada spôsobená porušením povinností predávajúceho.
23. Predávajúci týmto poskytuje na tovar záruku v dĺžke podľa typu tovaru, najmenej však po dobu **12 mesiacov**. Záručná doba na konkrétny tovar bude uvedená v záručnom liste, ktorý bude súčasťou odovzdávacej dokumentácie pri odovzdaní tovaru. Záručná doba začína plynúť dňom dodania tovaru predávajúcim kupujúcemu a to obojstranným podpísaním odovzdávacieho a preberacieho protokolu. Zárukou preberá predávajúci zodpovednosť najmä za to, že tovar bude po dojednanú dobu spôsobilý na užívanie na dojednaný účel a bude bez vád.
24. Predávajúci odovzdá Kupujúcemu pri odovzdaní tovaru a podpise preberacieho protokolu tiež:
	1. certifikáty, atesty, resp. prehlásenia o zhode dodávaných zariadení, revízie a doklady o úradných skúškach;
	2. prevádzkové predpisy, návody na obsluhu a záručné listy zabudovaných zariadení;
	3. protokol o posúdení bezpečnosti technického zariadenia podľa § 14 ods. 1 písm. b) zákona č. 124/2006 Z. z.;
	4. ďalšie dokumenty požadované Kupujúcim.
25. Záručná doba neplynie po dobu, po ktorú nemohol kupujúci tovar užívať pre vady, za ktoré zodpovedá predávajúci.
26. Záruka sa nevzťahuje na vady spôsobené neodbornou manipuláciou s tovarom.
27. **OZNÁMENIE VÁD A NÁROKY Z VÁD POČAS ZÁRUČNEJ DOBY**
28. Vady tovaru je kupujúci povinný písomne reklamovať u predávajúceho bez zbytočného odkladu po ich zistení, najneskôr však do konca záručnej doby. Pre dodržanie podmienky písomnej reklamácie kupujúcim postačí uplatniť reklamáciu aj emailom.
29. Ak si kupujúci uplatní nárok na odstránenie vady tovaru, predávajúci je povinný zabezpečiť odstránenie vady v zmysle jeho plného sfunkčnenia na vlastné náklady, s odbornou starostlivosťou, najneskôr do siedmich pracovných dní od nahlásenia vady.
30. V prípade omeškania predávajúceho s odstránením vady oproti lehote uvedenej v ods. 2 tohto článku zmluvy, je predávajúci povinný zabezpečiť kupujúcemu náhradný tovar použiteľný na rovnaký účel, ako vhodný tovar, v opačnom prípade má kupujúci právo na uplatnenie zmluvnej pokuty voči predávajúcemu vo výške 1.000,- EUR za každý deň omeškania predávajúceho s odstránením vady alebo poskytnutia náhradného tovaru. Tým nie je dotknutý nárok kupujúceho na náhradu škody v plnej výške.
31. Ak predávajúci neodstráni vadu alebo neposkytne náhradný tovar ani v dodatočnej primeranej lehote, ktorú mu kupujúci určil, alebo ak vyhlási, že vadu neodstráni, alebo ak je vada neodstrániteľná, kupujúci je oprávnený od tejto zmluvy odstúpiť.
32. Predávajúci zodpovedá za škodu, ktorá vznikne kupujúcemu v dôsledku toho, že tovar mal vady. Predávajúci zároveň zodpovedá za škodu spôsobenú kupujúcemu nepravdivosťou a/alebo neúplnosťou ktoréhokoľvek z vyhlásení predávajúceho v tejto časti zmluvy.
33. **ODSTÚPENIE OD ZMLUVY**
34. Kupujúci je oprávnený písomne odstúpiť od tejto zmluvy v prípade, že predávajúci podstatne poruší zmluvné povinnosti. Za podstatné porušenie zmluvných povinností sa považuje, ako je uvedené v tejto zmluve, najmä, nie však výlučne, nedodanie tovaru v zmysle dohodnutých podmienok riadne a včas a v kvalite podľa dohodnutých podmienok a jej neodovzdanie kupujúcemu v zmluvne dohodnutej lehote, ako aj neodstránenie vád tovaru za podmienok uvedených v tejto zmluve.
35. Pokiaľ tovar nebude spĺňať podmienky a parametre požadované kupujúcim v procese obstarávania, kupujúci je oprávnený od tejto zmluvy odstúpiť a má nárok na náhradu škody, ktorá mu v dôsledku toho vznikla; škodou sa v tomto prípade rozumie aj rozdiel medzi kúpnou cenou podľa čl. IV. tejto zmluvy a kúpnou cenou, za ktorú kupujúci obstaral tovar u iného dodávateľa z dôvodu nesplnenia podmienok predávajúcim týkajúcich sa parametrov tovaru.
36. Predávajúci je oprávnený odstúpiť od tejto zmluvy, v prípade, že kupujúci nezaplatí dohodnutú kúpnu cenu v zmysle zmluvne dohodnutých platobných podmienok ani do 90 dní od uplynutia dojednanej lehoty splatnosti.
37. Kupujúci je oprávnený odstúpiť od zmluvy, ak Predávajúci nebol v čase uzavretia zmluvy zapísaný v registri partnerov verejného sektora alebo ak bolo právoplatne rozhodnuté o výmaze Predávajúceho z registra partnerov verejného sektora podľa príslušných ustanovení zákona č. 315/2016 Z. z. v platnom znení.
38. Kupujúci je tiež oprávnený odstúpiť od zmluvy, ak subdodávateľ Predávajúceho nebol v čase uzavretia zmluvy zapísaný v registri partnerov verejného sektora alebo bolo právoplatne rozhodnuté o jeho výmaze z tohto registra.
39. Odstúpenie od zmluvy je účinné okamihom doručenia písomného odstúpenia od zmluvy oprávneným účastníkom zmluvy druhému účastníkovi zmluvy. Právne účinky odstúpenia sa spravujú príslušnými ustanoveniami Obchodného zákonníka.
40. **SUBDODÁVATELIA**
41. Subdodávatelia nie sú účastníkmi tohto záväzkového vzťahu a z tejto zmluvy im nevznikajú žiadne práva a povinnosti. Za ich činnosť v plnom rozsahu zodpovedá predávajúci, ako keby predmet zmluvy plnil sám.
42. Predávajúci uvedie najneskôr pri podpise zmluvy zoznam všetkých známych subdodávateľov, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia ak ide o subdodávateľa, ktorý má povinnosť zápisu do registra partnerov verejného sektora. V prípade neuvedenia subdodávateľov v zmluve je zaviazaný celý predmet zmluvy splniť predávajúci.
43. Predávajúci je povinný oznámiť akúkoľvek zmenu údajov o subdodávateľovi kupujúcemu.
44. Predávajúci je oprávnený zmeniť subdodávateľa len na základe jeho písomného odsúhlasenia kupujúcim formou dodatku k tejto zmluve.
45. Identifikácia subdodávateľov, predmet a rozsah ich subdodávok je uvedená v **Prílohe č. 2** tejto zmluvy. Identifikácia subdodávateľov podľa predchádzajúcej vety je uvedená v rozsahu: názov/obchodné meno/meno a priezvisko, sídlo/adresa pobytu, IČO/dátum narodenia ak nebolo IČO pridelené, podiel predmetu zmluvy, predmet subdodávky a tiež údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
46. Zapísanie subdodávateľov v registri partnerov verejného sektora overuje Kupujúci v informačnom systéme - Register partnerov verejného sektora. Údaje zapísané v registri, nie je podľa § 3 ods. 2 zákona č. 315/2016 Z. z., potrebné pred orgánmi verejnej moci preukazovať.
47. Pri plnení predmetu zmluvy subdodávateľom má predávajúci zodpovednosť akoby predmet Zmluvy plnil sám.
48. K zadaniu určitého podielu predmetu zmluvy subdodávateľovi, neuvedenému v Prílohe č. 2 tejto zmluvy alebo k zmene subdodávateľa uvedeného v Prílohe č. 2 tejto zmluvy počas plnenia predmetu tejto zmluvy môže dôjsť len na základe písomného dodatku k tejto Zmluve, podpísaného oboma zmluvnými stranami.
49. **ZÁVEREČNÉ USTANOVENIA**
50. Zmluvné strany sa zaväzujú, že si budú poskytovať súčinnosť v akejkoľvek forme, urobia všetky potrebné úkony a budú postupovať tak, aby neboli porušené alebo ohrozené práva druhého účastníka zmluvy.
51. Právne vzťahy touto zmluvou neupravené sa riadia slovenským právom, najmä príslušnými ustanoveniami Obchodného zákonníka, ako aj ďalšími relevantnými právnymi predpismi Slovenskej republiky.
52. Zmluvné strany sa zaväzujú, že všetky spory, ktoré vzniknú z tejto zmluvy alebo v súvislosti s ňou, vrátane sporov o výklad tejto zmluvy, budú riešené zmierom. Ak nedôjde k vyriešeniu sporov zmierom, zmluvné strany predložia spor na rozhodnutie súdu v Slovenskej republike príslušnému podľa procesných predpisov SR. Zmluvné strany sa dohodli, že táto zmluva a všetky vzťahy (hmotnoprávne aj procesné) z nej vyplývajúce sa budú spravovať právnym poriadkom Slovenskej republiky.
53. Táto zmluva môže byť doplnená a zmenená len na základe písomného dodatku podpísaného zmluvnými stranami. Zmluvu je možné meniť iba v súlade s Usmernením PPA č. 08/2017 v platnom znení.
54. Kupujúci nesmie uzavrieť zmluvu s dodávateľom alebo dodávateľmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
55. Žiadna zo zmluvných strán nie je oprávnená postúpiť svoje práva a povinnosti podľa tejto zmluvy na inú osobu bez predchádzajúceho písomného súhlasu druhej zmluvnej strany.
56. Jednotlivé ustanovenia každého článku a odseku tejto zmluvy sú vymáhateľné nezávisle od seba a neplatnosť ktoréhokoľvek z nich nebude mať žiaden vplyv na platnosť ostatných ustanovení, s výnimkou prípadov, kedy je z dôvodu dôležitosti povahy alebo inej okolnosti týkajúcej sa takéhoto neplatného ustanovenia zrejmé, že dané ustanovenie nemôže byt' oddelené od ostatných príslušných ustanovení. V prípade, že niektoré z uvedených ustanovení bude neplatné, pričom jeho neplatnosť bude spôsobená niektorou jeho časťou, bude dané ustanovenie platiť tak, ako keby bola predmetná časť vypustená. Ak však takýto postup nie je možný, zmluvné strany sa zaväzujú uskutočniť všetky kroky potrebné za tým účelom, aby sa dohodli na ustanovení s podobným účinkom, ktorým sa neplatné ustanovenie v súlade s aplikovateľným právnym poriadkom nahradí.
57. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.“ Uvedenú povinnosť musia obsahovať aj zmluvy medzi dodávateľom a jeho subdodávateľmi.
58. Za účelom realizácie oprávnenosti výdavkov, monitoringu a dokumentácie realizácie plnenia podľa tejto zmluvy je kupujúci oprávnený bezodplatne požadovať od predávajúceho predloženie dokumentácie o vykonaní jednotlivých bodov predmetu zmluvy počas platnosti a účinnosti tejto zmluvy.
59. Neoddeliteľnou súčasťou tejto zmluvy sú nasledujúce prílohy:

**Príloha č. 1** - Špecifikácia predmetu zmluvy – Opis predmetu zákazky (predloží úspešný uchádzač najneskôr v čase podpisu zmluvy)

**Príloha č. 2** - Zoznam Subdodávateľov (predloží úspešný uchádzač najneskôr v čase podpisu zmluvy)

1. Zmluva je vyhotovená v piatich rovnopisoch, pričom kupujúci obdrží tri vyhotovenia zmluvy a predávajúci obdrží dve vyhotovenia zmluvy.
2. Zmluvné strany vyhlasujú, že si túto zmluvu prečítali, jej obsahu porozumeli a súhlasia s ním a že zmluvu uzatvárajú slobodne, vážne a bez nátlaku, na znak čoho pripájajú svoje podpisy.
3. Táto zmluva nadobúda platnosť a účinnosť dňom jej podpisu obidvomi zmluvnými stranami.

V ..........................,dňa: V Chocholnej-Velčiciach, dňa:

Predávajúci: Kupujúci:

Roľnícke družstvo podielnikov Chocholná-Velčice

......................................... .........................................

*(vyplní uchádzač)* Ing. Peter Marko, prokurista

podpis a pečiatka štatutárneho zástupcu ak má povinnosť ju používať

.........................................

Bc. Emil Macho, predseda

podpis a pečiatka štatutárneho zástupcu ak má povinnosť ju používať